open-index/open-wikipedia-markdown huggingface dataset:
Ριχάρδος Αβενάριος

-->
}}
Ο **Ριχάρδος Ερρίκος Λουδοβίκος Αβενάριος** (*Richard Heinrich Ludwig Avenarius*, Παρίσι 19 Νοεμβρίου 1843 - Ζυρίχη 18 Αυγούστου 1896) ήταν Γερμανο-Ελβετός φιλόσοφος και φυσικός, πιο γνωστός ως θεωρητικός της «καθαρής εμπειρίας».

Ο Αβενάριος υπήρξε καθηγητής της φιλοσοφίας στο πανεπιστήμιο της Ζυρίχης, επίσης υπήρξε συνδιευθυντής με τον Βίλχελμ Βουντ της *Τρίμηνης Επιθεώρησης Επιστημονικής Φιλοσοφίας* και πιστεύεται πως είναι ένας από τους θεμελιωτές εμπειριοκριτικισμού.

Ο Αβενάριος στα εξής έργα: *Κριτική της καθαράς εμπειρίας* (Kritik der reinen Erfahrung, 1888), *Η ανθρώπινη σύλληψη του κόσμου* (Der menschliche Weltbrgriff, 1891) κ.λπ., δοκιμάζει να εξαλείψει από τα θεμέλια τον ιδεαλισμό. Μέσα από τα έργα του δείχνει ότι ο στοχασμός δεν αποτελεί  a priori σεβασμό προς την εμπειρία, αλλά ακριβώς το αντίθετο, ήτοι ότι προέρχεται από αυτήν.

## Οικογένεια
Ο Αβενάριος ήταν ανιψιός του γνωστού συνθέτη Ρίχαρντ Βάγκνερ, ενώ ο αδελφός του Φερδινάνδος, ασχολήθηκε με την κριτική τέχνης.

## Παραπομπές


## Εξωτερικοί σύνδεσμοι
*Friedrich Carstanjen, *[[:s:Richard Avenarius and His General Theory of Knowledge, Empiriocriticism|Richard Avenarius and His General Theory of Knowledge, Empiriocriticism]]* (1906)
*Richard Avenarius at Europeana
*Έργα από τον Αβενάριο ή έργα που σχετίζονται με αυτόν
* Ο Αβενάριος στο DNB.de

Κατηγορία:Γερμανοί φιλόσοφοι
Κατηγορία:Ελβετοί φιλόσοφοι
Κατηγορία:Γερμανοί συγγραφείς
Τάντα

Η **Τάντα** (*[[αραβικά]] : طنطا*, *[[Κοπτική γλώσσα|κοπτικά]]: ⲧⲁⲛⲧⲁⲑⲟ*) είναι πόλη της Αιγύπτου στο Δέλτα του Νείλου, η πέμπτη μεγαλύτερη πυκνοκατοικημένη περιοχή της χώρας, με κατ' εκτίμηση 429.000 κατοίκους (2008). Είναι πρωτεύουσα του κυβερνείου Χαρμπίας, απέχει 94 χλμ από το Κάιρο και 130 χλμ από την Αλεξάνδρεια. Είναι κέντρο για την εκκοκκιστική βιομηχανία και ο κύριος σιδηροδρομικός κόμβος του ΄΄Δέλτα του Νείλου*. 

Η Τάντα είναι γνωστή για τα γλυκά της, τα οποία καταναλώνονται κατά τη διάρκεια του "φεστιβάλ Μουλίντ" (*αραβικά : المولد ''). Έχει εκκοκκιστήρια βάμβακος και κλωστοϋφαντουργίας, επίσης πανεπιστημιούπολη και πανεπιστήμιο από το 1972, ένα ινστιτούτο, ενώ είναι και η έδρα του Μητροπολίτη της Κοπτικής Εκκλησίας. Στην Τάντα βρίσκεται ο τάφος του Σαγίντ Αχμέντ Ελ Μπαντάουι σημαντικού προσκυνήματος για τους μουσουλμάνους: Οι προσκυνητές φτάνουν τα 3.000.000 τον χρόνο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Liege Lord

Οι **Liege Lord** είναι αμερικανικό speed/power metal συγκρότημα, το οποίο σχηματίστηκε το 1982 στο Στάμφορντ του Κονέκτικατ, από τον κιθαρίστα Τόνι Τρούγκλιο, τον μπασίστα Ματ Βίντσι, το ντράμερ Φρανκ Κορτίζ και τον τραγουδιστή Άντι Μίκοντ. Μετά την κυκλοφορία τριών στούντιο άλμπουμ, διαλύθηκαν το 1989, για να επανενωθούν το 2012, πραγματοποιώντας ζωντανές εμφανίσεις σε Ευρώπη και Αμερική.

## Βιογραφία
Οι Liege Lord δημιουργήθηκαν αρχικά ως συγκρότημα διασκευών στους Judas Priest με την ονομασία Deceiver, αλλάζοντας το όνομα τους το 1983. Το συγκρότημα υπέγραψε στην γαλλική δισκογραφική εταιρεία "Black Dragon Records", η οποία ανέβασε την δημοτικότητα τους στην Ευρώπη μετα την ηχογράφηση του ντέμο ΕΡ τους. Στην σύνθεση του συγκροτήματος εντάχθηκε ο κιθαρίστας Πιτ ΜακΚάρθι και η "Black Dragon" κυκλοφόρησε το πρώτο τους άλμπουμ με τίτλο "*[[Freedom's Rise]]*", στις 12 Μαρτίου 1985. Ο δίσκος κυκλοφόρησε στην Αμερική μέσω της "Ironworks" σε ασπρόμαυρο εξώφυλλο, σε αντίθεση με την ευρωπαϊκή έκδοση, η οποία βοήθησε την περαιτέρω άνοδο της δημοτικότητας τους στο κοινό της heavy metal μουσικής.

Η "Black Dragon" απέρριψε το συγκρότημα πριν την κυκλοφορία του δεύτερου τους δίσκου, θεωρώντας ότι περιελάμβανε πολλά thrash metal στοιχεία. Η "Ironworks" κυκλοφόρησε το σινγκλ "*Warrior's Farewell*" και οι Liege Lord υπέγραψαν στην "Metal Blade Records", την ίδια περίοδο που ο ΜακΚάρθι αντικαταστάθηκε από τον Πολ Νέλσον, μαθητή κιθάρας του Στηβ Βάι. Τον Μάρτιο του 1987, κυκλοφόρησαν το "*[[Burn to My Touch]]*" σε παραγωγή του Τζο Μπουσάρντ των Blue Öyster Cult. Ακολούθησε, την επόμενη χρονιά, το "*[[Master Control]]*" με τον Τζο Κόμοου στα φωνητικά και μία διασκευή στο "*Kill the King*" των Rainbow.

Για την προώθηση του δίσκου, περιόδευσαν στην Βόρεια Αμερική με τους Anvil, όπως και στην ανατολική ακτή των Ηνωμένων Πολιτειών μαζί με τους Candlemass, πριν το συγκρότημα διαλυθεί λόγω χαμηλών πωλήσεων των δίσκων τους.

Ο Πολ Νέλσον συνεργάστηκε με τους B-Stools, ενώ ο Τζο Κόμοου εντάχθηκε στους Annihilator το 2000. Οι Liege Lord επανενώθηκαν για μία εμφάνιση στο φεστιβάλ "Wacken Open Air" της Γερμανίας μπροστά σε περισσότερους από 40.000 θεατές, με την σύνθεση τους να περιλαμβάνει εκτός από τους Νέλσον και Κόμοου, τον κιθαρίστα Σεμπάστιαν Μαρίνο και το ντράμερ Ρομπ Μάουντ.

Το συγκρότημα επανενώθηκε και πάλι το 2012, από τον τραγουδιστή Τζο Κόμοου, τους κιθαρίστες Τόνι Τρούγκλιο και Ντάνι Γουέικερ, τον μπασίστα Ματ Βίντσι και το ντράμερ Φρανκ Γκίλκριστ, πραγματοποιώντας ζωντανές εμφανίσεις σε διάφορα ευρωπαϊκά φεστιβάλ και συμμετέχοντας στο φεστιβάλ "Up The Hammers" τον Μάρτιο του 2014, στην Αθήνα.

## Δισκογραφία
* *[[Freedom's Rise]]* (1985)
* *[[Burn to My Touch]]* (1987)
* *[[Master Control]]* (1988)

## Παραπομπές


## Πηγές
* Liege Lord - Encyclopaedia Metallum: The Metal Archives
* Liege Lord | Biography | AllMusic
* Liege Lord Discography at Discogs

Κατηγορία:Αμερικανικά power metal συγκροτήματα
Κατηγορία:Αμερικανικά speed metal συγκροτήματα
Κατηγορία:Μουσικά συγκροτήματα από το Κονέκτικατ
Μάρκο Εγκίντιο Αλλέγκρι

Ο **Μάρκο Εγκίντιο Αλλέγκρι** (Μarco Egidio Allegri) (... – Βενετία, 1949) ήταν Ιταλός εσωτεριστής. Αφιέρωσε τη ζωή του στη διάδοση του Μαρτινισμού με το όνομα "Flamelicus" αλλά και του Τεκτονισμού με την παραδοσιακή του μορφή, ως χώρου εσωτερικής αναζήτησης.

## Βίος
Το 1914 εντάχθηκε στο Μαρτινιστικό Τάγμα και το 1919 έγινε μέλος του Υπάτου Συμβουλίου του, ενώ το 1945 ανέλαβε την ηγεσία του. Διαχώρισε τη θέση του από τις αλλαγές που ήθελε να κάνει στην λειτουργία του Μαρτινισμού ο Ζαν Μπρικό το 1924, διατηρώντας το Μαρτινιστικό Τάγμα στην παραδοσιακή του μορφή του ιδρυτή του Λουί-Κλωντ ντε Σαιν-Μαρτέν. Συνδέθηκε με δεσμούς φιλίας με τον σύντροφό του Γκαμπριέλε Ντ' Ανούντσιο στην εθνικιστική υπόθεση του Φιούμε/Ριέκας.

Το 1929 το φασιστικό καθεστώς τον φυλάκισε για τεκτονική προπαγάνδα, καθώς όλες οι τεκτονικές και εσωτεριστικές εταιρείες τέθηκαν εκτός νόμου. Ανέλαβε με μυητική διαδοχή τον Τεκτονικό Τύπο Μισραΐμ το 1923, καθώς και τον Τύπο Μέμφις.

Μετά από πολλές άκαρπες προσπάθειες ένωσης όλων των διαφορετικών τεκτονικών τύπων, αποφάσισε να ενώσει τους Τύπους Μισραΐμ και Μέμφις και να δημιουργήσει τον Αρχαίο και Αρχέγονο Ανατολικό Τύπο Μισραΐμ και Μέμφις, ο οποίος λειτουργεί μέχρι και σήμερα σε 9 χώρες. Πέθανε το 1949, μετά από βαρειά ασθένεια. Μετά τον θάνατό του, το 1949, η μοίρα του ιταλικού Μαρτινισμού ανατέθηκε στον Οττάβιο Ουλντέριγκο Ζάσιο (Count Ottavio Ulderigo Zasio).

## Εργογραφία
Έγραψε το «Εισαγωγή στο Τεκτονικό Μυστικό».

## Παραπομπές


Κατηγορία:Ιταλοί εσωτεριστές
Πόλη 6ης Οκτωβρίου

Η **Πόλη 6ης Οκτωβρίου** (αραβικά مدينة السادس من) είναι πόλη της Αιγύπτου στο Δέλτα του Νείλου και στο Κυβερνείο της Γκίζας. Αποτελεί μέρος της αστικής περιοχής του Καΐρου, 32 χιλιόμετρα έξω από την ίδια την πόλη. Έχει πληθυσμό που κυμαίνεται μεταξύ 185.000, στην πόλη, και περίπου 500.000 κατοίκων της ευρύτερης περιοχής. Η 6η Οκτωβρίου ήταν η πρωτεύουσα του καταργημένου σήμερα Κυβερνείου 6ης Οκτωβρίου. Πρόκειται για σχετικά νέα πόλη, κτισμένη στην έρημο, φιλοξενεί πολλούς σπουδαστές και φοιτητές από τις χώρες του κόλπου και τα παλαιστινιακά εδάφη που φοιτούν σε ιδιωτικά πανεπιστήμια της.

## Ιστορία
Ο οικισμός ιδρύθηκε το 1979, με το 504 Προεδρικό Διάταγμα του Αιγύπτιου πρόεδρου Ανουάρ Σαντάτ. Απέχει 17 χιλιόμετρα από τις μεγάλες Πυραμίδες της Γκίζας και 32 χλμ από το κέντρο του Καΐρου. Η πόλη έχει συνολική έκταση 400 τργ. χλμ. και αναμένεται να έχει πληθυσμό 3,7 εκατομμύρια κατοίκους. Αναγγέλθηκε η πρωτεύουσα του κυβερνείου 6ης Οκτωβρίου τον Απρίλιο του 2008. Μετά τη διάλυση του κυβερνείου τον Απρίλιο του 2011, στον απόηχο της αιγυπτιακής επανάστασης, εντάχτηκε στο κυβερνείο της Γκίζας στο οποίο αρχικά ανήκε.

Το όνομα της πόλης τιμά την έναρξη του πολέμου του Γιομ Κιπούρ, στις 6 Οκτωβρίου 1973. Για το λόγο αυτό, η ημερομηνία επιλέχθηκε ως γιορτή των Αιγυπτιακών ενόπλων δυνάμεων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Μητροπολιτικό Κάιρο

μικρογραφία|Δορυφορικός χάρτης της περιοχής
Το **Μητροπολιτικό Κάιρο** (*[[αραβικά]] : القاهرة الكبرى*) είναι η μεγαλύτερη μητροπολιτική περιοχή στην Αίγυπτο και η μεγαλύτερη αστική περιοχή στην Αφρική. Είναι η τρίτη μεγαλύτερη αστική περιοχή στον ισλαμικό κόσμο μετά την Τζακάρτα και το Καράτσι, και του κόσμου η 16η μεγαλύτερη μητροπολιτική περιοχή.

Αποτελείται από το κυβερνείο Καΐρου, την πόλη της Γκίζας, την πόλη Σούμπρα ελ Χέιμα, την Πόλη 6ης Οκτωβρίου, την Χελγουάν, την πόλη Ομπούρ, το Νέο Κάιρο, την Νέα Ηλιούπολη, την Μπαρντ κι άλλες , με συνολικό πληθυσμό 17.816.000

## Παραπομπές



Καιρο
Ογιάγουε

thumb|right|Το ηφαίστειο Ογιάγουε, παρατηρούµενο από τη δύση
To **Ογιάγουε** (ισπανικά: *Ollagüe*) είναι ένα ογκώδες ανδεσιτικό στρωματοηφαίστειο στην οροσειρά των Άνδεων στα σύνορα μεταξύ της Βολιβίας και της βόρειας Χιλής, έχει μια προεξοχή 1.686 μέτρων, υψούμενο περισσότερο από ένα χιλιόμετρο πάνω από το περιβάλλον έδαφος.

Στην κάτω πλευρά του Ογιάγουε, λοφίσκοι από αποθέσεις χιονοστιβάδων περιβάλλουν τον κώνο σκωρίας. Το ηφαίστειο παρουσιάζει φουμαρολική δραστηριότητα, ιδιαίτερα στο νότιο μέρος της κορυφής του.

Στη βορειοδυτική πλευρά του βουνού ένας εγκαταλελειμμένος ελικοειδής δρόμος, του οποίου το υψηλότερο σημείο φτάνει πάνω από 5.650 μ, οδηγεί στα ορυχεία θείου στο ανώτερο μέρος του Ογιάγουε. Είναι ένας από τους υψηλότερους δρόμους στον κόσμο. Διαθέτει κατάβαση για ποδήλατο βουνού.
thumb|left|Το ηφαίστειο Ογιάγουε από την ανατολή, η βολιβιανή πλευρά

Το ηφαίστειο υπέστη κατάρρευση των πλευρών του κατά τη διάρκεια του Πλειστοκαίνου και δημιούργησε ένα μεγάλο κοίτασμα των φερτών υίκών της χιονοστιβάδας το οποίο εκτείνεται δυτικά και χωρίζει τις αλυκές Σαλάρ δε Σαν Μαρτίν από Σαλάρ δε Ογιάγουε. Ένας κώνος σκωρίας που φαίνεται νεαρής γεωλογικής ηλικία στην κάτω ΔΝΔ πλευρά, Λα Πορουνίτα, θεωρήθηκε σχετικά πολύ νέος, αλλά έχει χρονολογηθεί σε ηλικία 420.000 έως 680.000 ετών.

## Πηγές


## Εξωτερικοί σύνδεσμοι
* Population data and map of San Pedro de Quemes Municipality
* More info and some photos

Κατηγορία:Ηφαίστεια της Χιλής
Κατηγορία:Ηφαίστεια της Βολιβίας‎
Μιχαήλα Αβέρωφ

Η **Μιχαήλα (Μικέττα) Αβέρωφ** (Αθήνα 1900 - 1977) ήταν Ελληνίδα συγγραφέας, με πολεμική δράση, και απόγονος της οικογένειας Αβέρωφ, από το Μέτσοβο. Παππούς της ήταν ο Μιχαήλ Αβέρωφ. Και ο άντρας της ήταν ο χαράκτης Λυκούργος Κογεβίνας.

## Βιογραφικά στοιχεία
Η Αβέρωφ τελείωσε τις εγκύκλιες σπουδές στης στην Αθήνα. Τον περισσότερο καιρό, όμως, έζησε στο Παρίσι, όπου δημοσίευσε, στη γαλλική γλώσσα, το πρώτο της βιβλίο (La vie impersonnell d' Averof)https://www.abebooks.com/vie-impersonnelle-dAv%C3%A9roff-Av%C3%A9roff-Michelle-Imprimerie/31862914634/bd. Το βιβλίο αφορούσε τη βιογραφία του θείου της, του Γεωργίου Αβέρωφ, ο οποίος ήταν εθνικός ευεργέτης. Το 1964, εκδόθηκε και στην ελληνική γλώσσα.

Η Αβέρωφ είχε και πολεμική δράση: καθώς εντάχθηκε στον στρατό, στον πόλεμο του 40', ως εθελόντρια νοσοκόμα, στην Ήπειρο. Κατόπιν και συγκεκριμένα το 1943 βρέθηκε στο Κάιρο, από το οποίο γύρισε στην Αθήνα, μετά την απελευθέρωση.

Σημαντικά έργα της Αβέρωφ θεωρούνται: *Εντυπώσεις από την Ήπειρο* (1942), *Οι αγωνιστές* (1946), *Φραγκοκρατία στις Κυκλάδες και στην Εύβοια* (1963) κ.ά. 

Ήταν μεγάλη ευεργέτις της Εταιρίας Ελλήνων Λογοτεχνών, στην οποία δώρισε τη μεγάλη αίθουσα που φέρει το όνομά της και που μέχρι σήμερα, εδράζεται η Ε.Ε.Λ..

## Βιβλιογραφία
* *Ήρωες της Αντίστασης* ()
* *La vie impersonnell d' Averof (Η ζωή του Γεωργίου Αβέρωφ)* (1940 & 1964)
* *Εντυπώσεις από τον πόλεμο στην Ήπειρο* (1941)
* *Τρεις ιστορίες μιας Αντίστασης* (1942)
* *Οι αγωνιστές * (1944)
* *Ό Τζώη* ()
* *Η Δούκισσα της Πλακεντίας* (1961)
* *Φραγκοκρατία στις Κυκλάδες και στην Εύβοια* (1963)
* *Jadis in Romanie* (1964)
* *Η γενιά του Μεγάλου Έπους* (1966)

## Δείτε επίσης
* *[[Οικογένεια Αβέρωφ]]*

## Παραπομπές


## Εξωτερικοί σύνδεσμοι
* Ανεμουριον Blog (17th March 2014), Πηγή:  *Βιογραφική Εγκυκλοπαίδεια Ελλήνων Λογοτεχνών Εκδόσεις Παγουλάτου 1971*, Μιχαήλα Αβέρωφ (1900-1977)

Κατηγορία:Ελληνίδες συγγραφείς
Κατηγορία:Γυναίκες στον Β' Παγκόσμιο Πόλεμο
Κατηγορία:Οικογένεια Αβέρωφ
Κατηγορία:Έλληνες συγγραφείς του 20ού αιώνα
Τζουζέππε Μερίζι

Ο σεβασμιότατος **Τζουζέππε Μερίζι** (ιταλικά: Giuseppe Merisi, γεννήθηκε στις 25 Σεπτεμβρίου 1938) είναι από τις 26 Αυγούστου 2014 επίτιμος επίσκοπος της Ρωμαιοκαθολικής Εκκλησίας, με έδρα στο Λόντι (*Lodi*) του Μιλάνου της Ιταλίας, αντικαθιστώντας τον Τζιάκομο Καπούτσι (Giacomo Capuzzi).

## Aναφορές και σημειώσεις


## Πηγές
* Ιστότοπος της Επισκοπής του Λόντι
* Catholic Hierarchy

Κατηγορία:Ιταλοί κληρικοί
Κατηγορία:Επίσκοποι του Λόντι
Who's Last

**Who's Last** είναι ο τίτλος του διπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε το Νοέμβριο του 1984 μέσω της δισκογραφικής εταιρείας "MCA Records".

Η ηχογράφηση του άλμπουμ πραγματοποιήθηκε κατά την περιοδεία για την προώθηση του δίσκου "*[[It's Hard]]*", η οποία ήταν και η τελευταία του συγκροτήματος πριν την διάλυση του. Το μεγαλύτερο μέρος των κομματιών προέρχεται από την εμφάνιση των The Who στις 14 Δεκεμβρίου 1982 στο "Richfield Coliseum" του Κλίβελαντ, την τελευταία συναυλία του συγκροτήματος επί αμερικανικού εδάφους.

Το "*Who's Last*" μπήκε στο Top-50 στην Μεγάλη Βρετανία και το Top-100 του Billboard στις Ηνωμένες Πολιτείες και βραβεύθηκε ως ασημένιο στην πατρίδα του συγκροτήματος.

## Τραγούδια του δίσκου
### Μέρος πρώτο
**1. My Generation** *(Townshend)* - 3:23
**2. I Can't Explain** *(Townshend)* - 2:35
**3. Substitute** *(Townshend)* - 2:57
**4. Behind Blue Eyes** *(Townshend)* - 3:40
**5. Baba O'Riley** *(Townshend)* - 5:37
**6. Boris the Spider** *(Entwistle)* - 2:41
**7. Who Are You** *(Townshend)* - 6:35
**8. Pinball Wizard** *(Townshend)* - 2:52
**9. See Me Feel Me/Listening to You** *(Townshend)* - 4:41

### Μέρος δεύτερο
**10. Love Reign O'er Me** *(Townshend)* - 5:13
**11. Long Live Rock** *(Townshend)* - 3:34
**12. Reprise** *(Townshend)* - 1:38
**13. Won't Get Fooled Again** *(Townshend)* - 11:21
**14. Doctor Jimmy** *(Townshend)* - 4:56
**15. Magic Bus** *(Townshend)* - 6:54
**16. Summertime Blues** *(Capehart, Cochran)* - 3:07
**17. Twist and Shout** *(Medley, Russell)* - 3:59

## Θέσεις τσαρτ

## Βραβεία
***Who's Last*** *(άλμπουμ)*
Ηνωμένο Βασίλειο (*BPI Certification*): Ασημένιος 

## Τα μέλη των The Who
Το "*Who's Last*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **Κένι Τζόουνς** - τύμπανα

;Γκεστ συμμετοχές
* **Τιμ Γκόρμαν** - πλήκτρα, πιάνο, φωνητικά

## Παραπομπές


## Πηγές
* Who's Last - The Who | Songs, Reviews, Credits, Awards | AllMusic
* The Who - Who's Last | Sputnikmusic
* The Who Who's Last Album Review | Rolling Stone 

Κατηγορία:Δισκογραφία των The Who
Κατηγορία:Άλμπουμ του 1984
Νέο Κάιρο

μικρογραφία|Σχέδιο της νέας πόλης
Το **Νέο Κάιρο** (*[[αραβικά]] : القاهرة الجديدة*) είναι μία νέα πόλη στο Κυβερνείο Καΐρου στην Αίγυπτο και καλύπτει έκταση περίπου 283 χιλιάδων στρεμμάτων. Ιδρύθηκε με το προεδρικό διάταγμα 191 του 2000.

Βρίσκεται σε περιοχή που ήταν στο παρελθόν έρημος, το σχεδιάγραμμα δημιουργήθηκε το 2001 από μια επιχείρηση της Βοστώνης. Απέχει 15 χλμ από Μααντί και 10 χλμ από την πόλη Νασρ. 

## Παραπομπές


Κατηγορία:Περιοχές Μείζονος Καΐρου
Κατηγορία:Πόλεις της Αιγύπτου
Τα παραμύθια του Ευγένιου Χρυσοβελόνη

**Τα παραμύθια του Ευγένιου Χρυσοβελόνη** ήταν μια παιδική εκπομπή της ΕΡΤ2 που άρχισε στις 4 Δεκεμβρίου 1986 και ολοκληρώθηκε σε 28 επεισόδια, μέσα στο 1987. Ωστόσο, προβλήθηκε σε επανάληψη από την ΕΡΤ2 την σεζόν 1988 - 1989.

Σκοπός της εκπομπής ήταν να μάθουν τα παιδιά πως φτιάχνονται οι κούκλες για το κουκλοθέατρο. Μετά, παρουσίαζε τις παραστάσεις με τις κούκλες.

Έπαιζαν:
*Φαίδων Σοφιανός (Ευγένιος Χρυσοβελόνης)
*Σταύρος Ξενίδης (κουκλοπαίκτης)
*Τζόυς Ευείδη (νεαρό παιδί που πάει να ακούσει ιστορία)
*Δημήτρης Τάρλοου (νεαρό παιδί που πάει να ακούσει ιστορία)

Μάλιστα η εκπομπή είχε και φυλλάδια με τις οδηγίες, που τότε αποστέλλονταν δωρεάν σε σχολεία ή και αλλού. Από την εκπομπή αυτή, πραγματοποιήθηκαν αρκετές παραστάσεις κουκλοθέατρου σε όλη την Ελλάδα, από πολλές τάξεις.

Τις κούκλες της εκπομπής κατασκεύαζε η οικογένεια Σοφιανού. Τα κείμενα της εκπομπής έγραψε η Ζωή Βαλάση.

Κατηγορία:Τηλεοπτικές σειρές ΕΡΤ
Αμπού Καμπίρ

Το **Αμπού Καμπίρ** (αραβικά: *أبو كبير*) είναι πόλη της Αιγύπτου στο Κυβερνείο Σαρκία. Βρίσκεται στο ανατολικό τμήμα του Δέλτα του Νείλου. Καλύπτει μια περιοχή 1.230 τργ χλμ, η περιοχή περιλαμβάνει 6 αγροτικές κοινότητες, οι οποίες περιλαμβάνουν 27 χωριά και 284 μικρούς οικισμούς.

## Ιστορία
Η Αμπού Κεπίρ ιδρύθηκε υπό τους Φατιμίδες . Ο ιθαγενής πληθυσμός της πόλης θεωρείται ότι είναι απόγονοι της φυλής Χαζίλ που μετανάστευσαν σε αυτή την περιοχή για να ασχοληθούν στη γεωργία. Οφείλει το όνομα της στον Αμπού Καμπίρ Χουντχαλί.

## Δημογραφία
Σύμφωνα με τις εκτιμήσεις το 2008, η πόλη είχε πληθυσμό 106.050 κατοίκους.

## Παραπομπές


Κατηγορία:Πόλεις της Αιγύπτου
Κατάλογος προέδρων της Μοζαμβίκης

Ο **Πρόεδρος της Μοζαμβίκης** (πορτογαλικά: *Presidente de Moçambique *) είναι ο ανώτατος άρχοντας της Μοζαμβίκης και εκλέγεται από το λαό. Η προεδρική θητεία διαρκεί 5 έτη. Ο σημερινός Πρόεδρος της Μοζαμβίκης είναι ο Ντανιέλ Τσάπο, ο οποίος ορκίστηκε στις 15 Ιανουαρίου 2025.

## Όρια θητείας
Σήμερα υπάρχει όριο δύο θητειών σύμφωνα με το Σύνταγμα της Μοζαμβίκης. Ο πρώτος πρόεδρος στον οποίο εφαρμόστηκε το όριο αυτό είναι ο Ζοακίμ Σισάνο το 2005.

## Πρόεδροι της Μοζαμβίκης (1975 – σήμερα)

### Κόμμα
FRELIMO = Frente de Libertação de Moçambique (Μοζαμβικανό Απελευθερωτικό Μέτωπο, αυταρχικό και σοσιαλιστικό, απέβαλε τον Μαρξισμό-Λενινισμό στις 30 Ιουλίου 1989)

## Χρονογραμμή

## Παραπομπές


Κατηγορία:Πολιτική της Μοζαμβίκης
Τζιάκομο Καπούτσι

Ο σεβασμιότατος **Τζιάκομο Καπούτσι** (ιταλικά: *Giacomo Capuzzi*, στις 14 Αυγούστου 1929 – 26 Δεκεμβρίου 2021) είναι από τις 14 Νοεμβρίου 2005 επίτιμος επίσκοπος της Ρωμαιοκαθολικής Εκκλησίας, με έδρα στο Λόντι (*Lodi*) του Μιλάνου της Ιταλίας, αντικαθιστώντας τον Πάολο Μανιάνι (*Paolo Magnani*). Απεβίωσε σε ηλικία 92 ετών στις 26 Δεκεμβρίου 2021.

## Βιογραφία
Χειροτονήθηκε ιερέας στις 29 Ιουνίου 1952. Υποδείχθηκε ως επίσκοπος του Λόντι στις 7 Μαρτίου 1989, αντικαθιστώντας τον προηγούμενο επίσκοπο του Λόντι, Πάολο Μανγνάνι (*Paolo Magnani*) Έλαβε την επισκοπική του χειροτονία στις 30 Απριλίου 1989, από τον επίσκοπο Μπρούνο Φορέστι (*Bruno Foresti*). Παραιτήθηκε στις 14 Δεκεμβρίου 2005.

## Παραπομπές


## Πηγές
* Ιστότοπος της Επισκοπής του Λόντι
* Catholic Hierarchy

## Εξωτερικοί σύνδεσμοι
* 

Κατηγορία:Ιταλοί κληρικοί
Κατηγορία:Επίσκοποι του Λόντι
Φιλίπε Νιούσι

Ο **Φιλίπε Νιούσι** (*Filipe Jacinto Nyusi*, ορθότερη προφορά: Φιλίπι Νιούσι) είναι πολιτικός, Πρόεδρος της Μοζαμβίκης από τον Ιανουάριο του 2015. Ανήκει στο κόμμα FRELIMO (Frente de Libertação de Moçambique - Απελευθερωτικό Μέτωπο της Μοζαμβίκης). Εξελέγη πρόεδρος κερδίζοντας με 57% των ψήφων τις εκλογές του 2014. Το επίθετό του γράφεται και **Nyussi**.

## Πρώτα χρόνια και εκπαίδευση
Γεννήθηκε το 1959 στη Ναμάου της επαρχίας Κάμπο Ντελγκάντο. Αμφότεροι οι γονείς του ήταν βετεράνοι του απελευθερωτικού κινήματος Frelimo. Στην αρχή του Πολέμου της Μοζαμβίκης μεταφέρθηκε στον ποταμό Ρουβούμα της γειτονικής Τανζανίας, όπου μορφώθηκε στο Δημοτικό Σχολείο του Frelimo στην Τουντούρου. Συνέχισε τη δευτεροβάθμια εκπαίδευση στο σχολείο του Frelimo στο Μαρίσι και στο Σχολείο Δευτεροβάθμιας Εκπαίδευσης Σαμόρα Ματσέλ στην Μπέιρα.

Το 1973 έγινε μέλος του Frelimo στην ηλικία των 14 ετών και ακολούθησε πολιτική και στρατιωτική εκπαίδευση στην Νατσινγκουέα της Τανζανίας.

Το 1990 ολοκλήρωσε τις σπουδές του Πολιτικού Μηχανικού στο Τεχνολογικό Πανεπιστήμιο του Μπρνο της Τσεχοσλοβακίας. Επίσης, έκανε μεταπτυχιακές σπουδές στο μάνατζμεντ στο Πανεπιστήμιο του Μάντσεστερ στη Βικτόρια της Αγγλίας.

Προτού γίνει υπουργός στην κυβέρνηση του προέδρου Αρμάντο Γκεμπούζα, ο Νιούσι εργάστηκε στην Κρατική Εταιρεία των Μοζαμβικανών Λιμανιών και Σιδηροδρόμων (CFM).

Την περίοδο 1993-2002 ήταν πρόεδρος του Clube Ferroviário de Nampula, ενός ποδοσφαιρικού συλλόγου της πρώτης εθνικής κατηγορίας με έδρα τη Ναμπούλα.

## Πολιτική σταδιοδρομία
Ο Νιούσι ανέλαβε υπουργός Εθνικής Άμυνας στις 27 Μαρτίου 2008. Ο διορισμός του έγινε σχεδόν έναν χρόνο μετά την πυρκαγιά και τις συνακόλουθες εκρήξεις σε στρατιωτική αποθήκη πυρομαχικών στο Μαπούτο, που είχε απολογισμό περισσότερους από 100 νεκρούς και 14.000 κατεστραμμένες οικίες. Η έρευνα που διεξήχθη έδειξε ότι η φωτιά οφειλόταν και σε παραλείψεις, για τις οποίες θεωρήθηκε ως υπεύθυνος ο προκάτοχος του Νιούσι, Ντάι, ο οποίος αποπέμφθηκε από υπουργός Άμυνας.

Ωστόσο, δεν αναφέρθηκε επίσημα ως λόγος της αποπομπής του Ντάι η τραγωδία με τους 100 νεκρούς.

Τον Σεπτέμβριο του 2012 ο Νιούσι εξελέγη μέλος της Κεντρικής Επιτροπής του Frelimo, στη διάρκεια του 10ου συνεδρίου του.

### Πρόεδρος
Ήταν υποψήφιος του FRELIMO στις προεδρικές εκλογές του 2014, έχοντας πάρει το χρίσμα από την Κεντρική Επιτροπή του κινήματος το Μάρτιο του 2014. Στον πρώτο γύρο των εκλογών κέρδισε με ποσοστό 46% των ψήφων και προηγήθηκε της Λουίζας Ντιόγκο, την οποία κέρδισε στον δεύτερο γύρο.
Οι προεδρικές εκλογές διεξήχθησαν στις 15 Οκτωβρίου 2014. Επικράτησε στον 1ο γύρο του υποψηφίου Αφόνσο Ντλακάμα. Ορκίστηκε Πρόεδρος στις 15 Ιανουαρίου του 2015. Κέρδισε επανεκλογή στις γενικές εκλογές του 2019 με ποσοστό 73% των ψήφων.

## Προσωπική ζωή
Ο Νιούσι είναι μέλος της εθνικής κοινότητας των Μακόντε. Είναι παντρεμένος με την Ιζάουρα Νιούσι και έχει 4 παιδιά.

## Παραπομπές


## Εξωτερικοί σύνδεσμοι

* Γραφείο Προέδρου 

Κατηγορία:Πρόεδροι της Μοζαμβίκης
Κατηγορία:Ηγέτες εν ενεργεία
Πάολο Μανιάνι

Ο σεβασμιότατος **Πάολο Μανιάνι** (ιταλ. *Paolo Magnani*, 31 Δεκεμβρίου 1926 – 5 Νοεμβρίου 2023)  ήταν Ιταλός προκαθήμενος της Ρωμαιοκαθολικής Εκκλησίας ο οποίος ήταν επίτιμος επίσκοπος της Επισκοπής του Τρεβίζο .

## Καριέρα
αριστερά|μικρογραφία|197x197εσ|Ο επίσκοπος Μανιάνι, 1982.
Ο Magnani χειροτονήθηκε ιερέας στις 29 Ιουνίου 1951. Διορίστηκε επίσκοπος Lodi στις 27 Ιουλίου 1977. Ο Magnani έλαβε την επισκοπική του καθιέρωση στις 10 Σεπτεμβρίου μετά από τον καρδινάλιο Antonio Poma . Διορίστηκε επίσκοπος του Τρεβίζο στις 19 Νοεμβρίου 1988 και τοποθετήθηκε στην επισκοπή στις 11 Φεβρουαρίου 1989. Αντικατέστησε τον προηγούμενο επίσκοπο του Τρεβίζο Antonio Mistrorigo και συνταξιοδοτήθηκε στις 3 Δεκεμβρίου 2003. 

Απεβίωσε στις 5 Νοεμβρίου 2023 σε ηλικία 96 ετών

## Παραπομπές


## Πηγές
* Ιστότοπος της Επισκοπής του Τρεβίζο
* Catholic Hierarchy

## Εξωτερικοί σύνδεσμοι
* 

Κατηγορία:Ιταλοί κληρικοί
Κατηγορία:Επίσκοποι του Λόντι
Σούμπρα ελ Χέιμα

Η **Σούμπρα ελ Χέιμα** (*[[αραβικά]] : شبرا الخيمة*, από το κοπτικό: ⲥⲁⲡⲣⲟ ϩⲃⲱ) είναι η τέταρτη μεγαλύτερη πόλη της Αιγύπτου. Βρίσκεται στο Κυβερνείο Καλγιούμπια στα βόρεια σύνορα του Κυβερνείου του Καΐρου και αποτελεί μέρος του Μητροπολιτικού Καΐρου. Καταλαμβάνει έκταση 27,68 τργ χλμ, βρίσκεται σε 16 μέτρα υψόμετρο και έχει σύμφωνα με τη απογραφή του 2011 1.142.949 κατοίκους.

Η πόλη είναι σημαντικό βιομηχανικό κέντρο της χώρας, συνδέεται με το Κάιρο μέσο τραμ και του μετρό της πόλης.

Παλιότερα ήταν η αριστοκρατική συνοικία του Καΐρου ενώ σήμερα έχει πολλές φτωχογειτονιές, εδώ ο Μοχάμεντ Άλι είχε χτίσει το παλάτι του.

## Δημογραφία
Σύμφωνα με τις εκτιμήσεις η πόλη το 2008 είχε 1.045.370 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Μαρκ Μπενταρίντ

Ο **Μαρκ Μπενταρίντ** (Marc ή Marco Bedarride) (4 Φεβρουαρίου 1776 Κεβιγιόν, Βωκλύζ- 1846) ήταν ταγματάρχης στην υπηρεσία του Ναπολέοντα, Καρμπονάρος στην περίοδο της Αποκατάστασης και συνιδρυτής του τεκτονικού τύπου Μισραΐμ. Στον Τεκτονισμό φέρεται ότι μυήθηκε από τον πατέρα του Gad Bédarride, οποίος φέρεται ότι μυήθηκε από έναν Αιγύπτιο ονόματι Ανανία. 

Με τη βοήθεια του βαρώνου Τασσόνε ντι Μοντένα (Tassone di Modena) ή αλλιώς Φιλαλήθη Αβραάμ (Filalete Abraham), ο Τύπος Μισραΐμ διαδόθηκε στη Βενετία και αμέσως σε Γαλλία και Ιταλία. Υπήρξε επίσης μέλος της Στοάς «Tegolatura Suprema Scala di Napoli» (ή αλλιώς Arcana Arcanorum). Ήταν επίσης ιδρυτής (το 1813) της Στοάς «Figlia della Sapienza» στη Νάπολη. Υπήρξε συνδιοργανωτής συνάντησης στην Πίζα των σημαντικότερων τεκτονικών Στοών στο Βασίλειο της Ετρουρίας. 

## Εργογραφία
**Περί του Τύπου Μισραΐμ, από τη δημιουργία του έως σήμερα, της αρχαιότητάς του, των αγώνων του, και της προόδου του*. (*De l'Ordre maçonnique de Misraïm, depuis sa création jusqu'à nos jours, de son antiquité, de ses luttes et de ses progrès*)

## Παραπομπές σημειώσεις


Κατηγορία:Γάλλοι ελευθεροτέκτονες
Μαρκονίς ντε Νεγκρέ

Ο **Ζαν** ή **Ζακ-Ετιέν Μαρκονίς ντε Νέγκρ** γεννήθηκε την 3η Ιανουαρίου 1795 στο Μοντομπάν της Νότιας Γαλλίας. Μητέρα του ήταν Μάρθα Νεγκρ. 

Τέκτων από το 1833, οπότε και μυήθηκε στον Τύπο Μισραΐμ. Είναι ο αρχαιότερος ιστορικά που γνωρίζουμε ότι λειτούργησε τον Τεκτονικό Τύπο Μέμφις, τον οποίο είχε εγκαθιδρύσει ο πατέρας του, Γκαμπριέλ Ματιέ-Μαρκονίς το 1814. 

Στο διάστημα 1838-1840, εγκατέστησε Στοές στη Γαλλία και το Βέλγιο, οι οποίες όμως έκλεισαν από το τότε καθεστώς το 1841. Εξ αιτίας των δυσκολιών αυτών ο Τύπος Μέμφις τέθηκε εν ύπνω και το 1848 επαναφυπνίσθηκε. 

Πρόλαβε και τον διέδωσε σε Αργεντινή, Ρουμανία, Τουρκία, Αγγλία (1850), Ιταλία,  Αίγυπτο (1856), Αυστραλία (1856) και Νέα Υόρκη (1856).

Πέθανε το 1868.

## Έργα
Εγραψε τα:

* *Το Θυσιαστήριο της Μέμφιδας*
* *Ο Ιεροφάντης*
* *Ο χρυσός κλάδος της Ελευσίνας*

## Παραπομπές

## Πηγές
* 

Κατηγορία:Γάλλοι συγγραφείς του 19ου αιώνα
Γκαστόνε Βεντούρα

Ο **Γκαστόνε Βεντούρα** υπήρξε αντιναύαρχος του Ιταλικού Ναυτικού, κόμης, δημοσιογράφος, συγγραφέας και σημαντικός ερευνητής του Τεκτονισμού και του Μαρτινισμού. Ήταν απόγονος αριστοκρατικής οικογένειας της Πάρμας.

Συνέγραψε αρκετά βιβλία για τα οποία ταξίδεψε σε Αίγυπτο, Υεμένη, Ινδία και Ανατολική Αφρική. Αγωνίσθηκε για την διατήρηση της παραδοσιακής φυσιογνωμίας του Τεκτονισμού και του Μαρτινισμού. Διαδέχθηκε τον Ottavio Ulderico Zasio στην ηγεσία του Αρχαίου και Αρχέγονου Ανατολικού Τύπου Μισραΐμ και Μέμφις, την οποία κληροδότησε με τον θάνατό του στον Σεμπαστιάνο Καρακιόλο. Διετέλεσε Κυρίαρχος Μεγάλος Διδάσκαλος του Μαρτινιστικού Τάγματος της Ιταλίας.

## Βιβλιογραφία
* «Οι Τεκτονικοί Τύποι Μισραΐμ και Μέμφις»
* «Η Τετρακτύς του Πυθαγόρα»
* «Γνωστικές Κοσμογονίες»
* «Cagliostro ένας άνθρωπος της εποχής του»
* «Ολοι οι άνθρωποι του Μαρτινισμού»
* «Ιππότες και Ιπποσύνη»
* «Παραδοσιακή Νοοτροπία και Ερμητική Παράδοση»
* «Οι Μυστικές κοινωνίες στην Αναγέννηση»
* «Ο Αρχαίος και Αποδεδεγμένος Σκωτικός Τύπος»
* «Το Δυτικό Μυητικό σύστημα»
* «Το Μυστήριο του Θυσιαστικού Τύπου» (Στο βιβλίο αυτό, δόθηκε για πρώτη φορά στη δημοσιότητα ο «Ρουμπινένιος Πίνακας», αγνώστου συγγραφέα)
* «Το Μυστικό πνεύμα της Ιπποσύνης»
* «Ιστορικές και Παραδοσιακές εκτιμήσεις του μύθου της Βασίλισσας το Σαββά»
* «Η γη των τεσσάρων δικαιοσυνών - Μυητικό διήγημα»

## Παραπομπές


## Πηγές
*Μισραΐμ Μέμφις 
*Μαρτινιστικό Τάγμα
*Il Maestro 
*centro studi metafisici ed esoterici :::: אצילות
*Antico e Primitivo Rito Orientale di Misraïm e Memphis
*La Continuità Tradizionale

Κατηγορία:Εσωτεριστές
Ελ Μαχάλα ελ Κούμπρα

[μικρογραφία|Ο [Γκαμάλ Άμπντελ Νάσερ|Νάσερ στη Ελ Μαχάλα το 1959]]
Η **Ελ Μαχάλα ελ Κούμπρα** ή σκέτο **Ελ Μαχάλα** ή **Μαχάλα** ή **Μαχάλα Κούμπρα** (*[[αραβικά]] : المحلة الكبرى*) είναι πόλη της Αιγύπτου στο Δέλτα του Νείλου, στη δυτική όχθη του καναλιού της Δαμιέτης, 120 χλμ από το Κάιρο. Είναι η μεγαλύτερη πόλη του Κυβερνείου Γαρμπία και η δεύτερη μεγαλύτερη στο Δέλτα του Νείλου, με πληθυσμό περίπου 437.949 κατοίκους (στατιστικά στοιχεία του 2007). 

Είναι γνωστή για τη βιομηχανία κλωστοϋφαντουργίας "Μισρ" η μεγαλύτερη δημόσια κλωστοϋφαντουργία της χώρας όπου μαζί με τη βιοϊατρική εταιρεία απασχολούν πάνω από 27.000 εργαζόμενους.

Είναι η γενέτειρα του άγιου **Κύριλλου** (περ. 378 - περ. 444) που υπήρξε επίσκοπος Αλεξανδρείας μεταξύ των ετών 412 και 444. Ήταν κεντρική μορφή της συνόδου της Εφέσου το 431, που οδήγησε στην απομάκρυνση του Νεστόριου από τον αρχιεπισκοπικό θώκο της Κωνσταντινούπολης. 

## Ιστορία
Η πόλη ήταν ένα μικρό χωριό όταν το 1927 κατασκευάστηκε η κλωστοϋφαντουργία Μισρ, έγινε εγκατάσταση πολλών εργαζομένων και σταδιακά εξελίχθηκε σε πόλη. 

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Οικονομικά της υγείας

Τα **Οικονομικά της Υγείας** είναι ένα ιδιαίτερο πεδίο της οικονομικής επιστήμης που στηρίζεται σε μεγάλο βαθμό στην μικροοικονομική και την δημόσια οικονομική. Αφορά την υγεία και την φροντίδα της υγείας, δηλαδή τις υπηρεσίες υγείας που προσφέρονται.

## Παραπομπές


Κατηγορία:Οικονομικά της υγείας
Λόγος κόστους-οφέλους

Ο **λόγος κόστους-οφέλους** είναι η αναλογία της παρούσας αξίας του οφέλους ως προς την παρούσα αξία του κόστους. Συνήθως χρησιμοποιείται για να συνοψίσει τα αποτελέσματα της ανάλυσης κόστους-οφέλους. Λαμβάνει υπόψη το ποσό του χρηματικού κέρδους που πραγματοποιείται εκτελώντας ένα έργο έναντι του ποσού που κοστίζει για την εκτέλεση του έργου. Όσο υψηλότερος είναι ο δείκτης τόσο καλύτερη είναι η επένδυση. Ο γενικός κανόνας είναι ότι εάν το όφελος είναι υψηλότερο από το κόστος, τότε το έργο αποτελεί μια καλή επένδυση.

Κατηγορία:Οικονομικά
Προϋπολογισμός

**Προϋπολογισμός** είναι η επίσημη έκφραση όλων των σχεδίων, των στόχων και των σκοπών της διοίκησης που καλύπτει όλες τις δραστηριότητες της επιχείρησης ή και ενός κράτους για μια καθορισμένη χρονική περίοδο. Ο προϋπολογισμός αποτελεί ένα εργαλείο παρέχοντας στόχους και κατεύθυνση, έλεγχο του άμεσου περιβάλλοντος, βοήθεια για τον έλεγχο των οικονομικών δεδομένων της εργασίας και του τμήματος και επίλυση προβλημάτων πριν αυτά προκύψουν. Είναι δηλαδή, η ακριβής και διεξοδική εκτίμηση των εσόδων και των εξόδων που θα προκύψουν σε συγκεκριμένη οικονομική περίοδο, από έναν οργανισμό, δημόσιο ή ιδιωτικό.

## Ταξινόμηση
Οι προϋπολογισμοί ταξινομούνται συνήθως σε δύο κατηγορίες:

* **Λειτουργικός προϋπολογισμός** (operating budgets) ή λειτουργικά προγράμματα
* **Χρηματοοικονομικούς προϋπολογισμούς** (financial budgets)

Οι λειτουργικοί προϋπολογισμοί περιλαμβάνουν τους προϋπολογισμούς εσόδων και εξόδων και παρουσιάζουν τα ποσά των αγαθών και των υπηρεσιών τα οποία η επιχείρηση προγραμματίζει να χρησιμοποιήσει κατά τη διάρκεια της περιόδου λειτουργίας της και τα οφέλη τα οποία αναμένει να προσκομίσουν οι δραστηριότητες της. Οι χρηματοοικονομικοί προϋπολογισμοί παρουσιάζουν τα ποσά των χρημάτων τα οποία η επιχείρηση προγραμματίζει να ξοδέψει κατά τη διάρκεια μιας συγκεκριμένης περιόδου και τις πηγές που προγραμματίζει να τα προμηθευτεί.

Ανάλογα με το σκοπό τους υπάρχουν διάφοροι τύποι προϋπολογισμού:

* Γενικός προϋπολογισμός (Master budget), ο οποίος περιλαμβάνει την προϋπολογισθείσα κατάσταση αποτελεσμάτων χρήσης, τον ισολογισμό και την κατάσταση ταμειακής ρευστότητας,
* Ταμιακός προϋπολογισμός (Cash budget) ο οποίος απεικονίζει τις προϋπολογιζόμενες εισπράξεις και πληρωμές της επιχείρησης κατά τη διάρκεια της περιόδου προϋπολογισμού,
* Προϋπολογισμός δαπανών κεφαλαίου (Capital budget) που αφορά τη λήψη αποφάσεων σε συγκεκριμένες επενδυτικές επιλογές και το συνολικό διαθέσιμο κεφάλαιο προς επενδύσεις και
* Λειτουργικός προϋπολογισμός (Operating budget), ο οποίος περιλαμβάνει τις προϋπολογισθείσες εισροές και εκροές κατά την προβλεπόμενη οικονομική περίοδο.

## Είδη προϋπολογισμού

* **Πλεονασματικός προϋπολογισμός** θεωρείται ο προϋπολογισμός όπου τα έσοδα  υπερβαίνουν τις δαπάνες.
* **Ισοσκελισμένος προϋπολογισμός** είναι ο προϋπολογισμός που τα έσοδα είναι ίσα με τις δαπάνες στη συγκεκριμένη οικονομική περίοδο.
* **Ελλειμματικός προϋπολογισμός** είναι ο προϋπολογισμός όπου οι δαπάνες υπερβαίνουν τα έσοδα.

## Παραπομπές


## Εξωτερικοί σύνδεσμοι

Κατηγορία:Λογιστική
Κατηγορία:Οικιακή οικονομία
Κυριαρχία του καταναλωτή

Η **Κυριαρχία του Καταναλωτή** είναι ένα υπόδειγμα που αναφέρεται στην παντοδυναμία των καταναλωτών. Έχει εξαιρετικά περιορισμένη εφαρμογή στην αγορά φροντίδας υγείας (Οικονομικά της υγείας), εξαιτίας του φαινομένου της σχέσης αντιπροσώπευσης, της ασύμμετρης πληροφόρησης και της προκλητής ζήτησης

Κατηγορία:Οικονομικά της υγείας
Ανάλυση κόστους-αποτελεσματικότητας

Η **Ανάλυση κόστους-αποτελεσματικότητας** είναι η μέθοδος της σύγκρισης των συνεπειών διαφόρων εναλλακτικών δράσεων κατά την οποία, ενώ το κόστος μετριέται σε χρηματικούς όρους, τα αποτελέσματα επιτρέπεται να εκφρασθούν σε κλινικούς όρους. Η μέθοδος μπορεί να χρησιμοποιηθεί καλύτερα για να εκτιμήσει προγράμματα διαφόρων δυνατοτήτων επίτευξης του ίδιου θεραπευτικού αποτελέσματος.

Κατηγορία:Οικονομικά της υγείας
Κατηγορία:Ποιότητα υγειονομικής περίθαλψης
Ανάλυση κόστους-χρησιμότητας

Με τον όρο **Ανάλυση κόστους-χρησιμότητας** εννοούμε τη μέθοδο της σύγκρισης του κόστους και του οφέλους των παρεμβάσεων φροντίδας υγείας στην οποία το όφελος μετριέται ως προς τις εξής διαστάσεις: διάρκεια ζωής και ποιότητα ζωής. Τα αποτελέσματα συνήθως εκφράζονται ως κόστος ανά Ποιοτικώς Προσαρμοσμένα Έτη Ζωής.

Κατηγορία:Οικονομικά της υγείας
Κατηγορία:Ποιότητα υγειονομικής περίθαλψης
Ομοιογενείς διαγνωστικές ομάδες

**Ομοιογενείς διαγνωστικές ομάδες (diagnosis-related group (DRG))** είναι ένα σύστημα προοπτικής αποζημίωσης που αναπτύχθηκε στο πλαίσιο του Medicare (πρόγραμμα χρηματοδοτούμενο από την κυβέρνηση των ΗΠΑ που παρέχει ιατρική ασφάλιση κυρίως σε ηλικιωμένα άτομα), και χρησιμοποιείται για να αποζημιώνει τα νοσοκομεία με βάση πρώτιστα την πρωτογενή διάγνωση του ασθενούς.

Κατηγορία:Οικονομικά της υγείας
Οικονομική αξιολόγηση

**Οικονομική Αξιολόγηση** είναι η συστηματική εκτίμηση του κόστους εναλλακτικών προγραμμάτων φροντίδας υγείας σε σχέση με τα αποτελέσματά τους. Ο σκοπός της οικονομικής εκτίμησης είναι να βοηθήσει τους λήπτες των αποφάσεων να βελτιώσουν την αποδοτικότητα της πολιτικής υγείας, υποδεικνύοντας το πρόγραμμα που προσφέρει το μεγαλύτερο επίπεδο «κέρδους» υγείας με δοθέν κόστος, ή επιτυγχάνει ένα δοθέν επίπεδο «κέρδους» υγείας με μικρότερο κόστος. (Βλέπε επίσης: ανάλυση κόστους-οφέλους, ανάλυση κόστους-αποδοτικότητας, ανάλυση ελαχιστοποίησης κόστους και ανάλυση κόστους-χρησιμότητας).

Κατηγορία:Οικονομικά της υγείας
Νέα Ηλιούπολη Καΐρου

Η **Νέα Ηλιούπολη** (*[[αραβικά]] : هليوبوليس الجديدة*) είναι νέα πόλη, προάστιο, στο βόρειο ανατολικό Κάιρο και στο Κυβερνείο Καΐρου, της Αιγύπτου, η οποία ιδρύθηκε με το προεδρικό διάταγμα No.193 του 1995 και ανήκει στην "Εταιρεία στέγασης και ανάπτυξης Ηλιούπολης".

Καταλαμβάνει έκταση 5.888 στρέμματα και χαρακτηρίζεται από εξαιρετική πολεοδομία και διατηρεί την πόλη σε κατοικημένες περιοχές (Κτίρια-εξοχικά), και εκπαιδευτικές και ψυχαγωγικές, εμπορικές και διοικητικές, ιατρικές, κλαμπ, ανοιχτούς χώρους, πράσινες περιοχές και γήπεδα γκολφ. Η πόλη είναι μια σύγχρονη επέκταση της  περιοχής της Ηλιούπολης.

Η θέση της πόλης βρίσκεται μόλις 15 λεπτά από την περιφερειακή οδό και 25 λεπτά από τις περιοχές Ηλιούπολη και την πόλη Νασρ.

## Παραπομπές


Κατηγορία:Περιοχές Μείζονος Καΐρου
Κοινωνική δικαιοσύνη

Η **κοινωνική δικαιοσύνη** είναι ένας στόχος δημόσιας πολιτικής, που σχετίζεται με τον τρόπο με τον οποίο πρέπει να κατανέμονται οι κοινωνικοί πόροι. Η *ισότητα* μπορεί να θεωρηθεί ότι ταυτίζεται με την κοινωνική δικαιοσύνη. Ο ορισμός της ισότητας διαφέρει ανάμεσα σε διαφορετικές φιλοσοφίες και εθνότητες.

## Δείτε επίσης
* Κοινωνική ισότητα


Κατηγορία:Πολιτική οικονομία
Κόστος

Το **κόστος** είναι ένα αριθμητικό μέγεθος που αντιπροσωπεύει τα ποσά που επενδύθηκαν για την απόκτηση υλικών ή άυλων αγαθών και υπηρεσιών με σκοπό τη χρησιμοποίηση τους για την πραγματοποίηση εσόδων από πωλήσεις ή για την κάλυψη κοινωνικών αναγκών.

Ο υπολογισμός του κόστους παρέχει στο τμήμα της Διοίκησης τη δυνατότητα για σωστή εκτίμηση της οικονομικής και τιμολογιακής πολιτικής που πρέπει να ακολουθήσει. Συνεπώς η χρησιμότητα της γνώσης του κόστους βοηθά σημαντικά στη σωστή λήψη αποφάσεων,στη καλύτερη οργάνωση,σχεδιασμό και προγραμματισμό των εκάστοτε **λειτουργιών της επιχείρησης** που αυτή αναπτύσσει.

Αν και το κόστος εμφανίζεται μέσα στην οικονομική οντότητα με πολλές μορφές, τα αναγνωριστικά στοιχεία του,μπορούν να αναφερθούν στα ακόλουθα:
* το κόστος αποτελεί επένδυση αγοραστικής δύναμης σε αγαθά και υπηρεσίες
* το κόστος είναι στοιχείο του Ενεργητικού
* το κόστος αλλάζει μορφή μέσα στην οικονομική οντότητα
* το κόστος εξαφανίζεται όταν το προϊόν στο οποίο έχει ενσωματωθεί έχει πωληθεί ή απολεσθεί ή διατεθεί.

## Εξωτερικοί σύνδεσμοι

Κατηγορία:Οικονομικά
Εξωτερικότητα

**Εξωτερικότητες** ή **Εξωτερική Οικονομία** υπάρχει όταν οι πράξεις ενός συμμετέχοντος στην αγορά επηρεάζουν έναν άλλον συμμετέχοντα κατά τρόπο είτε δυσμενή είτε επωφελή και δεν λαμβάνει χώρα καμία οικονομική αποζημίωση. Μια εξωτερικότητα μπορεί να απορρέει από την πλευρά είτε της ζήτησης είτε της προσφοράς.

Κατηγορία:Οικονομικά
Κατηγορία:Οικονομικά-επέκταση
Φροντίδα υγείας

Με τον όρο **Φροντίδα Υγείας** εννοούμε το εύρος των αγαθών και των υπηρεσιών που παρέχονται σε άτομα ή κοινωνίες με σκοπό την παρακολούθηση, προαγωγή, διατήρηση ή αποκατάσταση της υγείας.


Κατηγορία:Οικονομικά της υγείας
Κατηγορία:Ποιότητα υγειονομικής περίθαλψης
Οριακό όφελος

**Οριακό όφελος** είναι το ποσό κατά το οποίο πρέπει να μεταβάλλεται το συνολικό κόστος ώστε να αυξηθεί ή ελαττωθεί κατά μια μονάδα η ποσότητα εκροών. Ο όρος οριακό αναφέρεται σε μια μικρή αλλαγή, ξεκινώντας από κάποιο βασικό επίπεδο.

Κατηγορία:Ορολογία οικονομικών
Κατηγορία:Οικονομικά-επέκταση
Ασύμμετρη πληροφόρηση

**Ασύμμετρη πληροφόρηση** έχουμε στην αγορά φροντίδας υγείας, οι καταναλωτές δεν έχουν ειδικές γνώσεις για να αποφασίζουν τι θα πρέπει να καταναλώνουν. Κάτι τέτοιο συμβαίνει επειδή αυτοί που παρέχουν φροντίδα υγείας έχουν μεγαλύτερη γνώση από αυτούς που χρησιμοποιούν την φροντίδα υγείας και το αυτό καταλήγει σε βάρος των τελευταίων. (Βλέπε επίσης Σχέση αντιπροσώπευσης, προκλητή ζήτηση).

Κατηγορία:Οικονομικά της υγείας
Πληροφορηση
Αποτυχία της αγοράς

Με τον όρο **Αποτυχία της αγοράς** εννούμε την μη αποδοτικότητα της κατανομής πόρων από την εργασία στην αγορά, εξαιτίας των εμποδίων στην μορφή των εξωτερικοτήτων, των δημόσιων αγαθών και των αυξανομένων επιστροφών σε κλίμακα.

Κατηγορία:Οικονομικά
Κατηγορία:Οικονομικά-επέκταση
Ανάγκη για φροντίδα υγείας

Η **Ανάγκη για φροντίδα υγείας** είναι η κατάσταση κατά την οποία λείπει, απαιτείται ή κρίνεται αναγκαία η φροντίδα υγείας.

Η αναγκη για φροντίδα υγείας μπορεί να χαρακτηριστεί σαν κανονιστική (ανάγκη εκτιμώμενη σε επαγγελματική εκτίμηση), σαν «αισθητή» (ανάγκη εκτιμώμενη από τον ασθενή), εκφρασμένη (ανάγκη που μετατρέπεται σε δράση για την αναζήτηση φροντίδας) και σαν ανεκπλήρωτη (απαίτηση που δεν εξυπηρετήθηκε αρκετά από τις υπηρεσίες υγείας).

Κατηγορία:Υγεία
Κατηγορία:Οικονομικά της υγείας
Ηθικός κίνδυνος

**Ηθικός κίνδυνος** είναι η κατάσταση κατά την οποία το ασφαλισμένο άτομο ή ο ιατρός του μπορούν να επηρεάσουν το παθητικό της ασφαλιστικής εταιρείας εν αγνοία της.

## Περιγραφή
Ο όρος "ηθικός κίνδυνος" διατυπώθηκε από τον οικονομολόγο Κένεθ Άροου το 1963 και βασίζεται στην ύπαρξη ασύμμετρης πληροφόρησης μεταξύ των εμπλεκόμενων μερών στην φροντίδα της υγείας. Τα εμπλεκόμενα μέρη είναι οι ιατροί, οι ασθενείς και οι ασφαλιστικές εταιρείες.

Οι ασφαλισμένοι ασθενείς και οι ιατροί στην περίπτωση αυτή έχουν καλύτερη πληροφόρηση απο τις ασφαλιστικές εταιρέιες. Αυτό προκύπτει από το γεγονός ότι οι ασθενείς πιθανώς δεν λαμβάνουν τα προληπτικά μέτρα που θα έπρεπε, για να αντιμετωπίσουν ενδεχόμενα προβλήματα υγείας που θα τους εμφανιστούν, διότι γνωρίζουν οτί θα αποζημιωθούν από την ασφάλεια υγείας που τους καλύπτει και δεν θα καταβάλουν το πλήρες κόστος των υπηρεσιών υγείας που χρησιμοποιούν ("εκ των προτέρων" ηθικός κίνδυνος). Επιπλέον, ίσως καταναλώνουν περισσότερη περίθαλψη ή καταφεύγουν σε πιο ακριβές θεραπευτικές λύσεις χάρη στην ασφάλιση ("εκ των υστέρων" ηθικός κίνδυνος). Οι ιατροί από την δική τους πλευρά, πιθανώς να συνταγογραφούν περισσότερα ή πιο ακριβά φάρμακα, επειδή γνωρίζουν οτί οι ασθενείς τους είναι ασφαλισμένοι. Ο ηθικός κίνδυνος μπορεί επίσης να ενισχυθεί από το σύστημα αμοιβών των ιατρών κατά πράξη ή κατά περίπτωση. Συνεπώς, εξαιτίας του ηθικού κινδύνου, ένα σύστημα υγείας μπορεί να οδηγηθεί αναπόφευκτα σε μια υπερκατανάλωση πόρων.

## Παραπομπές


Κατηγορία:Υγεία
Κατηγορία:Οικονομικά της υγείας
Κατηγορία:Ασφάλιση
Κατηγορία:Δεοντολογικά αμφισβητούμενες επιχειρηματικές πρακτικές
Μετρήσεις αποτελέσματος

Η **Μετρήση αποτελέσματος** είναι εκτίμηση του αποτελέσματος των παρεμβάσεων υγείας, που ορίζεται με διάφορους τρόπους (από τον πιο αδρό ως τον πιο εκλεπτυσμένο) όπως: ένας δείκτης των παρεχόμενων υπηρεσιών, ο αριθμός των εξεταζόμενων περιπτώσεων, ο αριθμός των επιτυχημένων θεραπειών, ή όπως μια μέτρηση της αλλαγής στην κατάσταση υγείας αυτών που επηρεάζονται από τις παρεμβάσεις.

Κατηγορία:Οικονομικά της υγείας
Ηλιούπολη Καΐρου

μικρογραφία|Ο Βαρώνος Εντουάρ Λούις Ιωσήφ
μικρογραφία|Το παλάτι του βαρώνου σήμερα

Η **Ηλιούπολη** (*[[αραβικά]] :  مصر الجديدة - Μισρ ελ Τζαντίντα, μτφ : Νέα Αίγυπτος*) (*[[Αρχαία ελληνική γλώσσα|Αρχαία Ελληνικά]] : Ηλιόπολις ή Ηλιούπολη , "Πόλη του Ήλιου"*) είναι μία πόλη έξω από το Κάιρο σήμερα προάστιο του Καΐρου στην Αίγυπτο. Ιδρύθηκε το 1905 από την "Εταιρεία Ηλιούπολη Όασις", με επικεφαλής τον βέλγο βιομήχανο Εντουάρ Λούις Ιωσήφ  και τον Μπόγκος Νουμπάρ, γιο του αιγύπτιου πρωθυπουργού Νουμπάρ Πασά. Είναι μία από τις πιο εύπορες περιοχές του Καΐρου. Σήμερα (2010) η Ηλιούπολη έχει περισσότερο από ένα εκατομμύριο κατοίκους.

## Ιστορία
Το 1907-1910 ο βαρώνος Εντουάρ Λούις Ιωσήφ έχτισε στην περιοχή μια μεγαλοπρεπή οικία σε έκταση που αγόρασε από την αποικιακή κυβέρνηση σε ερημική περιοχή, τότε, έξω από το Κάιρο. Σταδιακά γύρω από την έκταση αυτή η εταιρία έχτισε κι άλλες βίλες εύπορων, ξενοδοχεία, γήπεδα γκολφ κ.α. με αρχιτέκτονα τον Καμίλ Ρομπίντα ενώ συνδέθηκε με το Κάιρο με τραμ το 1910. 

Το 1910 πάνω από το νέο προάστιο πραγματοποιήθηκε αεροπορική επίδειξη. Η αεροπορική επίδειξη ωστόσο δεν είχε επιτυχία επειδή λόγω των αμμοθυελλών χρειάστηκε να ακυρωθούν πολλές πτήσεις. 

Το σπίτι το 1957 πουλήθηκε και το 2012 ανακοινώθηκε ότι σε συνεργασία με τη βελγική κυβέρνηση ανακαινίστηκε και λειτουργεί ως διεθνές πολιτιστικό κέντρο. Από το 1980 είναι γνωστό ως "παλάτι του Βαρώνου".

Η περιοχή είναι από το 2012 η έδρα του ιδιωτικού Πανεπιστημίου Ηλιουπόλεως. Γνωστό είναι και το Παλάτι της Ηλιουπόλεως πρώην ξενοδοχείο και έπειτα προεδρικό μέγαρο.

## Παραπομπές


## Βιβλιογραφία
* Andrew Beattie: *Cairo: A Cultural History*, Oxford University Press 2005. S. 182–187.
* Agnieska Dobrowolska: *Heliopolis – Rebirth of the City of the Sun*. American University in Cairo Press 2006. ISBN 977-416-008-8
* Yasser Elsheshtawy: *Planning Middle Eastern Cities: An Urban Kaleidoscope in a Globalizing World*. Routledge 2004. S. 144–151. ISBN 0-415-30400-8
* Anne Van Loo/Marie-Cécile Bruwier (Hrsg.), *Héliopolis*, Brussels: Fonds Mercator 2010. ISBN 978-90-6153-930-8

Κατηγορία:Περιοχές Μείζονος Καΐρου
Περιγεννητική θνησιμότητα

Η **Περιγεννητική θνησιμότητα** αφορά τον αριθμό των θανάτων εμβρύων στην μήτρα στις 28 εβδομάδες κυοφορίας ή περισσότερες, ή στην πρώτη εβδομάδα ζωής σε μία δοθείσα χρονική περίοδο, συνήθως ένα έτος.

Κατηγορία:Οικονομικά της υγείας
Κατηγορία:Υγεία
Κατηγορία:Νεογνολογία
Κατηγορία:Μαιευτική
Αμπού Χούμους

Η **Αμπού Χούμους** ή **Αμπού Χόμος** (αραβικά:  أبو حمص) μια πόλη στο Κυβερνείο Μπεχέιρα της Αιγύπτου, διοικητικό κέντρο της Μαρκάζ Αμπού Χούμους.

Πήρε το όνομά της από έναν σεΐχη ο οποίος γεννήθηκε και θάφτηκε εδώ. Η Αμπού Χούμους εκτείνεται μεταξύ του δρόμου Καΐρου-Αλεξάνδρειας και το κανάλι Μαχνουντέγια. Το πλησιέστερο μεγάλο πολιτικό αεροδρόμιο είναι το διεθνές αεροδρόμιο της Αλεξάνδρειας. Απέχει 14 χλμ από την Νταμαχούρ και βρίσκεται σε υψόμετρο 7 μέτρα πάνω από την επιφάνεια της θάλασσας.

Στις 28 Ιουνίου 1911 στην περιοχή του Αμπού Χούμους έπεσε μετεωρίτης.

## Δημογραφικά στοιχεία
Σύμφωνα με την απογραφή του 2006 ο πληθυσμός της Αμπού Χούμους ήταν 39.350 άτομα. Η δυναμική του πληθυσμού της πόλης με το χρόνο:

Ο πληθυσμός της Μαρκάζ Αμπού Χούμους, διοικητική υποδιαίρεση του κυβερνείου, εκτιμήθηκε σε 348.000 κατοίκους το 2007.

## Παραπομπές


Κατηγορία:Πόλεις της Αιγύπτου
Καλοήθης υπερπλασία προστάτη

Η **καλοήθης υπερπλασία του προστάτη** (**ΚΥΠ**) είναι μια καλοήθης αύξηση του μεγέθους του προστάτη. Η ΚΥΠ οφείλεται σε αύξηση του αριθμού των επιθηλιακών κυττάρων και των κυττάρων του στρώματος με αποτέλεσμα τη δημιουργία μεγάλων, αρκετά διακριτών οζιδίων στη μεταβατική ζώνη του προστάτη. Όταν είναι αρκετά μεγάλα, τα οζίδια προβάλλουν στην ουρήθρα και αυξάνουν την αντίσταση στη ροή των ούρων από την κύστη. Αυτό συνήθως αποκαλείται απόφραξη. Η αύξηση στην αντίσταση έχεις ως αποτέλεσμα ως εξωστήρας μυς της κύστης να δουλεύει περισσότερο με αποτέλεσμα την σταδιακή υπερτροφία, αστάθεια ή ατονία του μυ της κύστης. Αν και τα επίπεδα προστατικού αντιγόνου (PSA) μπορεί να είναι ανεβασμένα λόγω φλεγμονής και του αυξημένου όγκου του οργάνου, η ΚΥΠ δεν οδηγεί σε καρκίνο ή σε αυξημένο κίνδυνο εμφάνισης καρκίνου.

Η αδενωματώδης αύξηση του μεγέθους του προστάτη θεωρείται ότι ξεκινά περίπου στην ηλικία των 30 ετών. Στην ηλικία των 50 υπολογίζεται ότι περίπου οι μισοί άνδρες εμφανίζουν ΚΥΠ και 75% στην ηλικία των 80. Περίπου στους μισούς από αυτούς η ΚΥΠ είναι κλινικά σημαντική.

## Παραπομπές


Κατηγορία:Ουρολογία
Κατηγορία:Ανδρολογικές παθήσεις
Υπερπλασια
Αμπού Ζενίμα

Το **Αμπού Ζενίμα** () είναι μικρή κωμόπολη και λιμάνι της Αιγύπτου στη χερσόνησο του Σινά στον κόλπο του Σουέζ. Έχει έκταση 5.000 τετραγωνικά χιλιόμετρα και διοικητικά ανήκει στο Κυβερνείο Νότιου Σινά. 

Το 2009, μια φάλαινα μήκους 10 μέτρων, που ζύγιζε 10 τόνους βρέθηκε στις παραλίες του νησιού.

## Κλίμα
Σύμφωνα με την κλιματική ταξινόμηση Κέππεν, το κλίμα της περιοχής χαρακτηρίζεται ως καυτή έρημο (BWH) όπως και το υπόλοιπο της Αιγύπτου.





## Παραπομπές


Κατηγορία:Πόλεις της Αιγύπτου στη Χερσόνησο του Σινά
Κατηγορία:Λιμένες της Αιγύπτου
Ελ Αγαμί

thumb|300px
thumb|300px|Η παραλία Ελ Σαλάμ
thumb|300px|Πλανώδιος πωλητής φουσκωτών
Η **Ελ Αγαμί** (*[[αραβικά]] :  العجمى , μτφ : Ξένος*) είναι πόλη της Αιγύπτου στη Μεσόγειο θάλασσα και στο Κυβερνείο Αλεξάνδρειας. Βρίσκεται δυτικά της Αλεξάνδρειας και απέχει από αυτή 20 χλμ. αλλά έχει πλέον συνενωθεί με αυτήν και ανήκει στο πολεοδομικό της συγκρότημα. Αποτελεί δημοφιλή τουριστικό προορισμό για τους κατοίκους της Αλεξάνδρειας, του Καΐρου, της Γκίζας και ξένων τουριστών. 

## Ιστορία
Η πόλη αρχικά δημιουργήθηκε μετά το 1950, πριν εδώ εύποροι της Αλεξάνδρειας έχτισαν παραθεριστικές κατοικίες ενώ αποτελούσε και δημοφιλή κυνηγότοπο. Στη πόλη διασώζεται κάστρο που χτίστηκε από τον στρατό του Ναπολέοντα και κτίρια της Οθωμανικής εποχής. 

## Κλίμα
Σύμφωνα με το σύστημα ταξινόμησης κλίματος Κέππεν-Γκάιγκερ το κλίμα της χαρακτηρίζεται ως καυτή έρημο (BWH), αλλά επικρατούν άνεμοι από τη Μεσόγειο Θάλασσα με πολύ μέτριες θερμοκρασίες, το οποίο είναι παρόμοιο με το υπόλοιπο της βόρειας ακτής της Αιγύπτου . Το κλίμα είναι πολύ παρόμοιο με τις Αλεξάνδρειας , λόγω της εγγύτητάς της, ωστόσο η Αλεξάνδρεια είναι πιο υγρή.

## Παραπομπές


Κατηγορία:Πόλεις της Αιγύπτου
Κατηγορία:Συνοικίες της Αλεξάνδρειας
Τίμα

Με την ονομασία **Τίμα** είναι γνωστά τα παρακάτω : 

* Τίμα (Αίγυπτος), πόλη της Αιγύπτου.
* Τίμα (Μπουτάν), πόλη του Μπουτάν.
Τίμα (Αίγυπτος)

Η **Τίμα** () είναι πόλη και το κέντρο της περιοχής στο κυβερνείο του Σοχάγκ στην Αίγυπτο. Βρίσκεται στο βόρειο τμήμα του κυβερνείου, 47 χιλιόμετρα βόρεια του Σοχάγκ και 41 χλμ νότια της Ασιούτ, στην αριστερή όχθη του Νείλου. Ο πληθυσμός της πόλης ανέρχεται σε 67.443 άτομα ( 2006 ).

Το γειτονικό χωριό του Κομ Ασκάλι στις ημέρες των Φαραώ ήταν σημαντικό κέντρο κι εδώ ήταν η πρωτεύουσα της όγδοης δυναστείας.

## Παραπομπές


Κατηγορία:Πόλεις της Αιγύπτου